El País segir um 150 upp
Spænska dagblaðið El País mun segja upp 150 starfsmönnum og lækka laun annarra í næstu viku vegna rekstrarerfiðleika. Ástæðan er minni sala og minni auglýsingatekjur.
Útgefandi blaðsins, fjölmiðlaveldið Prisa, hefur tapað gríðarlegu fé eða hundruðum milljóna evra. Prisa mun greina nánar frá aðgerðum fyrirtækisins á þriðjudag en tekur fram að um sársaukafullar aðgerðir sé að ræða.
Prisa hefur ekki upplýst hversu margir munu missa vinnuna en samkvæmt heimildum AFP eru þeir 150. Stjórnarformaður Prisa, Juan Luis Cebrian, mun hitta starfsfólk El Pais á fundi á þriðjudaginn. Alls starfa 466 hjá El Pais í dag.
Cebrian hefur kynnt fyrir starfsfólki áætlun um að það fari snemma á eftirlaun, fækkun á skrifstofum El País bæði í Barcelona og Madríd og launalækkun.
Í tilkynningu frá Prisa kemur fram að sala á dagblöðum hafi minnkað um 18% á Spáni á síðustu fimm árum og auglýsingatekjur prentmiðla hafi dregist saman um 53%. Telja forsvarsmenn útgáfunnar að ástæðuna megi helst rekja til þess að fólk notar netið í sífellt meira mæli í leit að fréttum.
Á öðrum ársfjórðungi nam tap Prisa 53 milljónum evra en á síðasta ári tapaði útgáfan 451 milljón evra.
Spænska dagblaðið El País mun segja upp 150 starfsmönnum og lækka laun annarra í næstu viku vegna rekstrarerfiðleika.
Ástæðan er minni sala og minni auglýsingatekjur.
Útgefandi blaðsins, fjölmiðlaveldið Prisa, hefur tapað gríðarlegu fé eða hundruðum milljóna evra.
Stjórnarformaður Prisa mun hitta starfsfólk El Pais á fundi á þriðjudaginn.
Sala á dagblöðum hafi minnkað um 18% á Spáni á síðustu fimm árum og auglýsingatekjur prentmiðla hafi dregist saman um 53%.